ಕರಾವಳಿಡ್ ವಿಸೇಸ ಪರಂಪರೆ ಉಪ್ಪುನ ಸಮುದಾಯದಕಲ್ ಪಂಡ ಬಂಟೆರ್. ದುಂಬುದಕಾಲಾಡ್ ತುಳುನಾಡ್ಡ್ ನೆಲೆಯಾದ್; ಆಡಳಿತೊಡ್,ಧಾರ್ಮಿಕೊಡ್,ಸಾಂಸ್ಕೃತಿಕೊಡ್ ತನ್ನ ಶಕ್ತಿನ್ ಜಾಸ್ತಿ ಮಾಲ್ತೊಂದು ತುಳುನಾಡ್ದ ಒಟ್ಟು ಪ್ರಗತಿಗ್ ಅಮೂಲ್ಯ ಕೊಡುಗೆನ್ ಕೊರ್ತಿನಕ್ಲ್ ಪಂಡ ಬಂಟೆರ್.ಬೆನ್ನಿ ಬೆನ್ಪನ ಮಸ್ತ್ ಬಂಟೆರೆನಕ್ಲ್ನ ಕೊಡುಗೆ ಉಂಡು.ನೂದು ಮುಡಿ ಅರಿ ಮನ್ಪನ ಕಂಡೊಡ್ ಬಂಟೆರನ ಕೈಟ್ ಇತ್ತ್ಂಡ್. ಗ್ರಾಮೀಣ ಭಾಗೊಡ್ ಇಂಚಿಪ ಮುಟ್ಟ ತನ್ನ ಕೈಟ್ ಇತ್ಂಡ್. ದೈವ ದೇವಸ್ಧಾನ ಕಟ್ದ್ ,ಕರಾವಳಿದಾ ಪೂರಾ ಜನಾಂಗ್ದ ನಾಯೆಕೆರಾದ್,ಪೂರೆರ್ನಲ ಕಷ್ಟ-ಸುಖಕ್ ಸ್ಪಂದಿಸವೊಂದು ಬತ್ತಿನಕ್ಲ್ ಮಾತೃ ಮೂಲೀಯ(ಅಪ್ಪೆಡ್ಡ್ ಮಗಲೆಗ್) ಕ್ರಮ ಬಂಟೆರ್ನ.